section_heading: Klima
paragraph_text: Kontinentalni dio – klima oštra s relativno kratkim vegetacijskim periodom. Srednja siječanska temperatura naglo opada od morske obale prema grebenu Velebita i predgorju Velike Kapele, tako da su izoterme od -2&nbsp;°C do -5&nbsp;°C. Dio zaravni i polja ima srednju siječansku temperaturu od oko -2&nbsp;°C, a planine od -4&nbsp;°C do -5&nbsp;°C. 5 mjeseci godišnje minimalna temperatura se spušta ispod 0&nbsp;°C. Snježni pokrivač bude visok do 3 m, a zadržava se oko 4 mjeseca. U srpnju u zaravnima srednja temperatura je 18&nbsp;°C, a opada s povišenjem reljefa, tako da najviši planinski dijelovi imaju temperaturu od 12&nbsp;°C – 14&nbsp;°C. Godišnja amplituda temperatura iznosi malo više od 19&nbsp;°C u višem dijelu, a u nižem više od 20&nbsp;°C. U Gospiću srednja temperatura u siječnju iznosi -1.9&nbsp;°C. Apsolutne maximalne temperature najviše su u dnu polja u kršu i u dolinama, one mogu biti vrlo visoke - do 35&nbsp;°C.